**Priloga 2: Dokazila o izvedbi aktivnosti informiranja in promocije**

V skladu s petim odstavkom 9. člena uredbe so dokazila o izvedbi posamezne aktivnosti informiranja in promocije za sheme kakovosti ob vložitvi zahtevka za izplačilo sredstev naslednja:

|  |  |
| --- | --- |
| Aktivnost | Dokazila o izvedbi aktivnosti |
| 1. Organizacija, priprava in sodelovanje na javni predstavitvi, kot so sejem, tržnica, razstava, konferenca, delavnica, ter informiranje in promocija proizvodov iz upravičene sheme kakovosti na prodajnih mestih, v sektorju prehrambne industrije, v izobraževalnih ustanovah ali na drugih javnih dogodkih. | * idejna zasnova, * fotografija javne predstavitve, * načrt prostora, v katerem je potekala javna predstavitev, * lista prisotnih na javni predstaviti, iz katere so razvidni najmanj ime in priimek udeleženca, datum ter podpis udeleženca, * vabilo na dogodek, promocijsko gradivo, objava v medijih, gradivo z dogodka (sporočilo za javnost), * potrdilo organizatorja o prisotnosti na javni predstavitvi, * račun za izvedeno storitev, * račun najema opreme in prostora, * račun za stroške hrane in pijače za namen degustacije, * dobavnica. |
| 2. Priprava, oblikovanje in izvedba spletnih seminarjev ali drugih spletnih predstavitev za namen promocije sheme kakovosti oziroma proizvodov iz sheme kakovosti. | * idejna zasnova, * vabilo na dogodek, objava v medijih in gradivo z dogodka (sporočilo za javnost), * ekranska slika naslovne strani izvedene spletne predstavitve z datumom, * ekranska slika seznama udeležencev ali izpis udeležencev, * gradivo s predstavitve. |
| 3. Izdelava spletne strani upravičenca, namenjene promociji sheme kakovosti oziroma proizvodov iz sheme kakovosti. | * idejna zasnova, * navedba povezave na spletno mesto oziroma spletno stran, * ekranska slika spletne strani, * račun za izvedeno storitev. |
| 4. Priprava, izdaja in distribucija promocijskega gradiva za namen promocije sheme kakovosti oziroma proizvodov iz sheme kakovosti. | * idejna zasnova, * promocijsko gradivo (na primer majice, darilne vrečke, USB ključki, brošure, letaki, plakati) oziroma fotografije promocijskega gradiva, * navedba povezave na promocijski video oziroma film, * račun za izvedeno storitev. |
| 5. Zakup oglasnega prostora za namen promocije sheme kakovosti oziroma proizvodov iz sheme kakovosti. | * idejna zasnova, * fotografije oglasnega panoja, * skenogram promocijskih objav v tiskanih medijih, iz katerega sta razvidna datum in medij, kjer je bila objava, * navedba povezave na spletno mesto in ekranska slika vsebine oglasa na spletnih mestih, iz katere sta razvidna datum in spletno mesto, * avdio - video posnetek objave, * račun za izvedeno storitev. |